b'\n_START_ARTICLE_\nLipopolysakkaridi\n_START_PARAGRAPH_\nLipopolysakkaridi on suurikokoinen molekyyli, joka koostuu lipidist\xc3\xa4 ja polysakkaridista. Molekyylin rakenteessa on kolme kovalenttisin sidoksin yhdistynytt\xc3\xa4 osaa: O-polysakkaridi eli O-antigeeni, ydinoligosakkaridi ja lipidi A. Lipopolysakkarideja esiintyy gramnegatiivisten bakteerien ulkokalvon pinnalla, jossa ne toimivat endotoksiineina ja aktivoivat elimist\xc3\xb6n immuunij\xc3\xa4rjestelm\xc3\xa4n.'